העידן המודרני מאפשר לנו לעבוד מהבית אך גם ללמוד מהבית מגוון רחב של קורסים. קורסים אינטרנטיים (מתוקשבים) הינם איכותיים לא פחות מהקורסים המסורתיים, ומאפשרים לכם ללמוד בנוחות של ביתכם, בזמן המתאים לכם ובקצב שלכם.
האינטרנט שינה את חיינו בהרבה מאוד תחומים, ולאחרונה הוא מאפשר גם ללמוד ולקדם את עצמנו מהבחינה המקצועית. מי שאינו זקוק לתעודה יכול לחפש סרטונים באתר youtube המלמדים את הנושאים המעניינים אותו, או אף להרשם לאתרי לימודים כגון udemy , אך אם ברצונכם בתעודה עליכם להצטרף לקורס מקצועי יותר.
הקורסים האינטרנטיים, אשר נקראים גם קורסים מתוקשבים, עברו שדרוג בשנים האחרונות, הן מבחינת המגוון והן מבחינת הרמה, ומכללות רבות החלו להציע את הקורסים שלהם גם בפורמט הרגיל וגם בפורמט האינטרנטי. מדובר בקורסים זהים לחלוטין, אלא שבקורס האינטרנטי אתם אינכם צריכים לנסוע בפקקים ולחפש חניה, או לחלופין להצטופף ברכבת. כל שעליכם לעשות הוא להתיישב מול המחשב בנעלי בית או בכפכפים ולהקשיב לשיעור. בחלק מין המכללות השיעורים גם מוקלטים ונשלחים אל הסטודנטים, כך שאם ברצונכם לחזור אחורה על מנת לחדד או להבהיר לעצמכם דברים, זו בדיוק הדרך. יתרה מכך, הדבר מאפשר לכם להתקדם בקצב שלכם במקום בקצב של הכיתה. כך שאם אתם קולטים מהר יותר, תוכלו לרוץ קדימה, אך אם לא הבנתם דבר מה תוכלו להתעכב עליו ככל שתחפצו. הקלטת השיעורים מאפשרת גם להשלים שיעורים בקלות, ומעניקה לנשים בחופשת לידה, חסרי רשיון נהיגה, מוגבלים פיזית ואנשים הגרים במקומות מרוחקים, את האפשרות ללמוד ולפתח את עצמם.
​ הקורסים האינטרנטיים הפכו לכל כך פופולריים עד שכיום אפילו האוניברסיטאות הגדולות מציעות קורסים כאלה לסטודנטים שלהן, דבר המאפשר לסטודנטים גמישות רבה. היתרונות מבחינתן הן ברורים: הקורסים המתוקשבים אינם דורשים כיתות לימוד, כיסאות שולחנות וציוד נוסף, הוצאות החשמל בהם הן פחותות והוצאות הנקיון כלל לא קיימות.
בניגוד לנהוג לחשוב, הקורסים המתוקשבים אינם פחות איכותיים מקורסים שאינם מתוקשבים, כאמור לעתים מדובר באותו הקורס בדיוק, אך לעתים דווקא הקורסים המתוקשבים הם האיכותיים יותר, ומאפשרים לכם להנות מעזרים טכנולוגיים אשר הופכים את הלמידה לקלה ונעימה יותר, כאשר בתום הקורס תקבלו תעודה איכותית ויוקרתית. יתרה מכך, המרצים בקורסים אלה הם איכותיים ביותר, והם מעניקים לסטודנטים יחס אישי בכל האמצעים הטכנולוגיים האפשריים, כגון: מייל, וואצאפ וקבוצות פייסבוק ייעודיות.
החסרון העיקרי של הקורסים האינטרנטיים הוא שלא תכירו את חבריכם ללימודים, כך שתאבדו את האלמנט החברתי שמעניקים הלימודים, אך אם האלמנט החברתי פחות חשוב עבורכם הרי שקורסים אינטרנטיים עשויים להתאים לכם בדיוק. אם בכל זאת חשוב לכם האלמנט החברתי, ברוב הקורסים האינטרנטיים מוקמות קבוצות וואצאפ ופייסבוק ייעודיות אשר יאפשרו לכם להכיר את המשתתפים הנוספים בקורס, לשאול אותם שאלות ולהעביר חוויות.
אם ברצונכם להרשם לקורס אינטרנטי, הנכם מוזמנים לבחור ממגוון הקורסים המוצעים באתר ולגלות עולם חדש.